Komission asetus (EY) N:o 2152/2001, annettu 31 päivänä lokakuuta 2001, oliiviöljyn kaupan pitämistä koskevista vaatimuksista annetun asetuksen (EY) N:o 2815/98 muuttamisesta



Virallinen lehti nro L 288 , 01/11/2001 s. 0036 - 0037



Komission asetus (EY) N:o 2152/2001, annettu 31 päivänä lokakuuta 2001, oliiviöljyn kaupan pitämistä koskevista vaatimuksista annetun asetuksen (EY) N:o 2815/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 35 a artiklan, sekä katsoo seuraavaa: (1) Oliiviöljyn kaupan pitämistä koskevista vaatimuksista 22 päivänä joulukuuta 1998 annetussa komission asetuksessa (EY) N:o 2815/98(3), sellaisena kuin se on muutettuna asetuksella (EY) N:o 640/1999(4), säädetään, että muiden ekstra-neitsytoliiviöljyjen ja neitsytoliiviöljyjen kuin niiden, joilla on maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(5), sellaisena kuin se on viimeksi muutettuna komission asetuksella (EY) N:o 2796/2000(6), mukainen suojattu alkuperänimitys tai suojattu maantieteellinen merkintä, alkuperämerkintä vastaa sitä maantieteellistä aluetta, jolla kyseiset öljyt on saatu; useimmissa tapauksissa se on alue, jolla öljy puristetaan oliiveista kyseisellä alueella sijaitsevassa puristamossa. Joissakin tapauksissa alue, jolla oliivit korjataan, on eri kuin alue, jolla öljy puristetaan. Tämä alkuperämerkintään liittyvä tieto olisi merkittävä jäsenvaltioissa kuluttajille tarkoitettuihin pakkauksiin tai niiden etiketteihin, jotta kuluttajaa ei johdettaisi harhaan. (2) Nykyinen oliiviöljyn kaupan pitämistä koskevien vaatimusten järjestelmä on voimassa 31 päivään lokakuuta 2001. Järjestelmän jatkuvuus on aiheellista varmistaa tietyksi ajanjaksoksi, jonka aikana alalle voidaan vahvistaa täydellisemmät kaupan pitämistä koskevat vaatimukset. (3) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2815/98 seuraavasti: 1. Korvataan 1 artiklan ensimmäisen alakohdan viimeinen virke seuraavasti: "Jos toimija käyttää tätä mahdollisuutta, alkuperän saa merkitä yksinomaan tässä asetuksessa säädetyissä tapauksissa tämän asetuksen säännösten mukaisesti." 2. Korvataan 3 artiklan 2 kohta seuraavasti: "2. Jäsenvaltion tai Euroopan yhteisön tasolla alkuperämerkintä vastaa muissa kuin 1 kohdassa tarkoitetuissa tapauksissa sitä maantieteellistä aluetta, jolla oliivit on korjattu ja jolla kyseisistä oliiveista peräisin oleva öljy on saatu. Tässä asetuksessa ekstra-neitsytoliiviöljyn tai neitsytoliiviöljyn katsotaan olevan saatu siltä tässä alakohdassa tarkoitetulta maantieteelliseltä alueelta, jolla sijaitsee puristamo, jossa kyseinen öljy puristetaan oliiveista. Jos oliivit on korjattu sellaisessa jäsenvaltiossa tai kolmannessa maassa, joka ei ole maantieteellinen alue, jolla kyseisistä oliiveista peräisin oleva öljy on saatu, alkuperämerkinnässä on oltava seuraava maininta sekä alueesta, jolla oliivit on korjattu että alueesta, jolla öljy on saatu: '(Ekstra-)neitsytoliiviöljy, joka on saatu ...saa/ssä (Euroopan yhteisö tai asianomainen jäsenvaltio) oliiveista, jotka on korjattu ...saa/ssä (Euroopan yhteisö, asianomainen jäsenvaltio tai maa)'. 3. Sekoitettaessa ekstra-neitsytoliiviöljyä tai neitsytoliiviöljyä, jonka 2 kohdan ensimmäisessä alakohdassa tarkoitetusta alkuperästä yli 75 prosenttia tulee samasta jäsenvaltiosta tai Euroopan yhteisöstä, määrältään suurin alkuperä voidaan merkitä, jos sen jälkeen lisätään maininta '(ekstra-)neitsytoliiviöljyseos, josta yli (75) prosenttia on peräisin ......sta/stä (alkuperä)'." 3. Asetuksen 2 artiklan 3 kohdasta tulee 4 kohta. 4. Lisätään 4 artiklan 2 kohtaan alakohta seuraavasti: "Tämän asetuksen mukaisesti hyväksyttyjä yrityksiä, jotka täyttävät markkinointivuodeksi 2000-2001 säädetyt hyväksymisedellytykset, voidaan edelleen pitää hyväksyttyinä." 5. Korvataan 7 artiklassa ilmaisu "31 päivään lokakuuta 2001" ilmaisulla "30 päivään kesäkuuta 2002". 2 artikla Tämä asetus tulee voimaan 1 päivänä marraskuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä lokakuuta 2001. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 201, 26.7.2001, s. 4. (3) EYVL L 349, 24.12.1998, s. 56. (4) EYVL L 82, 26.3.1999, s. 8. (5) EYVL L 208, 24.7.1992, s. 1. (6) EYVL L 324, 21.12.2000, s. 26.